**Balatonföldvár VÁROS ÖNKORMÁNYZATA**

**8623 Balatonföldvár, Petőfi Sándor utca 1.**

**Tel.: 84/540-330 Fax: 84/540-332**

**e-mail:** **pgmh@balatonfoldvar.hu**

**ELŐTERJESZTÉS**

Balatonföldvár Város ÖnkormányzataKépviselő-testületének

2022. szeptember 20. napján tartandó nyilvános ülésére

munka- és tűzvédelmi feladatok ellátása tárgyában

Előterjesztést készítette: Mikóné Fejes Ibolya aljegyző

Véleményezésre, tárgyalásra megkapja: PGB

Döntéshozatal: Egyszerű többséggel

***Tisztelt Képviselő-testület!***

Balatonföldvár Város Önkormányzata 2021. évben megbízási szerződést kötött a SAFETY-GEO Betéti Társasággal. A megbízás alapján a SAFETY-GEO Bt. a munkavédelemről szóló 1993. évi XCIII. törvény és végrehajtási rendeleteinek, valamint tűz elleni védekezésről, a műszaki mentésről és a tűzoltóságokról szóló 1996. évi XXXI. törvény figyelembevételével látja el a munka- és tűzvédelmi feladatokat.

A megbízás határozatlan időre szól, megszüntetésére bármelyik fél részéről a másik félhez írásban intézett - indokolás nélkül is érvényes - rendes felmondással, legalább 90 napos felmondási idővel, tárgyév december 31-i megszűnéssel kerülhet sor.

2022. szeptember hónapban érkezett a Global Line Consulting Munkavédelmi és Tűzvédelmi Tanácsadó Bt. szolgáltatási ajánlata, melyet az előterjesztéshez mellékelünk.

A két gazdálkodó szervezet szolgáltatási árai éves szinten a következőképp alakulnak:

SAFETY-GEO Bt.: Székhelyen történő szolgáltatás évente bruttó 66 000 Ft

 Nagy telephelyen történő szolgáltatás bruttó 31 600 Ft

 Kis telephelyen történő szolgáltatás évente bruttó 12 700 Ft

A jelenlegi díj 1 székhely és 3 kis telephely ( Orvosi rendelő - Védőnői Szolgálat, Vízi Sporttelep, Sportcentrum és Konditerem ) figyelembevételével bruttó 104 000 Ft/év.

Global Line Consulting Bt*.:* Székhelyen történő szolgáltatás évente bruttó 70 000 Ft

 Nagy telephelyen történő szolgáltatás bruttó 34 000 Ft

 Kis telephelyen történő szolgáltatás évente bruttó 13 500 Ft

Az új ajánlattevő esetében, a meglévő dokumentáció felülvizsgálatának függvényében, a szükséges és hiányzó dokumentumok elkészítésének egyszeri díja merülhet fel.

A Balatonföldvári Közös Önkormányzati Hivatal a SAFETY-GEO Bt-vel önálló székhelyre vonatkozó szerződéssel rendelkezik.

**Határozati javaslat**

**Balatonföldvár Város Önkormányzatának Képviselő-testülete a Global Line Consulting Munkavédelmi és Tűzvédelmi Tanácsadó Bt. előterjesztés szerinti ajánlatát az önkormányzat és telephelyei vonatkozásában elfogadja.**

**A képviselő-testület felhatalmazza a polgármestert a szerződés megkötésére, továbbá a SAFETY-GEO Bt-vel fennálló hatályos szerződés felmondással történő megszüntetésére.**

**Felelős: Holovits György Huba polgármester**

**Határidő: 2022. szeptember 30.**

Balatonföldvár, 2022. szeptember 19.

 Holovits György Huba

 polgármester

*Törvényességi ellenőrzésre bemutatva:*

*…………………………………*

*Köselingné dr. Kovács Zita*

*jegyző*